Adi sindromi
Adi sindromi yoki Xolms-Adi sindromi – bu nevrologik kasallik hisoblanib, yorugʻlikka sekin javob beradigan, ammo aniqroq akomodativ reaktsiyani (yaʼni, yorugʻlik va akkomodatsiyaga boʻlgan javoblarning dissotsiatsiyasi) namoyon qilishi bilan tavsiflanuvchi kasallik. Koʻpincha tizza yoki Axilles reflekslari boʻlmagan ayollarda kuzatiladi. Agar qoʻshimcha kasallik sifatida termoregulyatsiyaning buzlishi qoʻshilsa, u Ross sindromi deb ataladi. Kasallik dastlab ingliz nevrologi Uilyam Jon Adie tomonidan aniqlangan va uning sharafiga Adi sindromi deb nomlangan. Sindrom koʻzning parasempatik innervatsiyasidagi postganglionik tolalarning shikastlanishi natijasida kelib chiqadi, shuningdek kasalliklning kelib chiqishiga yalligʻlanishni keltirib chiqaradigan, koʻz qorachigʻi va avtonom nervlarni taʼsir qiladigan virusli yoki bakterial infektsiyalar sabab boʻlishi mumkin.